Λαμπερτίνα του Λιν

Η Λαμπερτίνα, γαλλ.: Lambertine de Ligne (22 Ιουνίου 1593 – 1651) από τον Οίκο του Λιν ήταν ευγενής γυναίκα και κληρονόμος, από τις Αψβουργικές Κάτω Χώρες.

 Βιογραφία 
Ήταν η τρίτη κόρη του Λάμοραλ κόμη του Λιν και της Άννας-Μαρίας ντε Μελάν, μαρκησίας του Ρουμπαί. Μεγάλωσε στην Αυλή των Βρυξελλών του Αλβέρτου Ζ΄ αρχιδούκα της Αυστρίας και της Iσαβέλλας-Κλάρας των Αψβούργων και σε όλη της τη ζωή εξέφραζε θαυμασμό για τις αρετές της ινφάντας Ισαβέλλας-Κλάρας. Émile Longin, "Anne de Gonzague en Franche-Comté (1641)", Mémoires de la Société d'Emulation du Doubs, 8th ser., vol. 2 (1907), p. 428. At Internet Archive. Το 1609 παντρεύτηκε τον Φιλιμπέρ ντε λα Μπωμ, μαρκήσιο του Σαιν-Μαρτίν-λε-Σατέλ, με τον οποίο είχε μία κόρη. Χήρευσε το 1613, όταν ο σύζυγός της απεβίωσε σε κυνηγετικό ατύχημα. Το 1615 παντρεύτηκε ξανά, με τον Χριστόφορο των Σίρκσενα, έναν μικρότερο γιο του Έντσαρντ Β΄ κόμη της Ανατολικής Φρισίας και της Αικατερίνης των Βάσα της Σουηδίας. Ως κυρία του Βιλέρ ήταν προστάτης της ενοριακής εκκλησίας και το 1617 έγινε ανάδοχος στη νέα της καμπάνα. Z. Piérart, Recherches historiques sur Maubeuge et son canton, et les communes limitrophes (Maubeuge, 1851), p. 27. On Google Books.

Δεν είχε παιδιά με τον δεύτερο σύζυγό της, ο οποίος απεβίωσε το 1636 αφήνοντάς την ως μοναδική κληρονόμο του. Le Mausolée de la Toison d'or, ou Les tombeaux des chefs et des chevaliers du noble ordre de la Toison d'Or (Amsterdam and Brussels, 1689), pp. 238-239. On Google Books. Στις 7 Φεβρουαρίου 1640 παντρεύτηκε για τρίτη φορά, με τον αδελφό του πρώτου συζύγου της, τον Ζαν-Μπατίστ ντε λα Μπωμ, κυβερνήτη του Φρανς-Κοντέ. Χρειάστηκε ειδική άδεια εξαίρεσης από τον πάπα Ουρβανό Η΄ για να επιτρέψει τον γάμο τους, καθώς ήταν συγγενείς εξ αγχιστείας. Αυτό φαίνεται να αποτελεί μέρος μίας δυναμικής πολιτικής για την ενίσχυση των δεσμών μεταξύ των Αψβουργικών Κάτω Χωρών και του Φρανς-Κοντέ. Birgit Houben, "'Vous estez les premiers vassaux que j'aye et que j'aime le plus.' Burgundians in the Brussels Courts of the Widowed Isabella and of the Cardinal-Infante Don Ferdinand (1621–1641)", in A Constellation of Courts: The Courts and Households of Habsburg Europe, 1555–1665, edited by René Vermeir, Dries Raeymaekers and José Eloy Hortal Muñoz (Leuven University Press, 2014), p. 253. Απεβίωσε στις 14 Φεβρουαρίου 1651 και τάφηκε μαζί με τον δεύτερο σύζυγό της στο Σπόντιν. Corneille Stroobant, "Notice généalogique sur les Vicomtes de Leyde", Annales de l'Académie Royale d'Archéologie de Belgique, vol. 7 (1850), p. 216. Παρόλο που είχε παντρευτεί τρεις φορές, δεν είχε δημιουργήσει άρρενες κληρονόμους. Τα ανίψια της αμφισβητούσαν ακόμη την κληρονομιά της στο Μεγάλο Συμβούλιο του Mέχελεν μέχρι το 1691. Arthur Gaillard, Inventaire des mémoriaux du Grand Conseil de Malines, vol. 2 (Brussels, 1903), no. 1715. At Internet Archive.

 Οικογένεια 
Παντρεύτηκε πρώτα το 1609 τον Φιλιμπέρ ντε λα Μπωμ, μαρκήσιο του Σαιν-Μαρτίν-λε-Σατέλ, με τον οποίο είχε:
 μία κόρη. 

Ο Φιλιμπέρ απεβίωσε το 1613 και η Λαμπερτίνα έκανε δεύτερο γάμο το 1615 με τον Χριστόφορο των Σίρκσενα κόμη της Ανατολικής Φρισίας. Ο Χρισόφορος απεβίωσε το 1636 χωρίς να έχουν αποκτήσει απογόνους.

Το 1640 η Λαμπερτίνα παντρεύτηκε για τρίτη φορά, με τον Ζαν-Μπατίστ ντε λα Μπωμ, κυβερνήτη του Φρανς-Κοντέ, αδελφό του πρώτου συζύγου της Φιλιμπέρ.

 Βιβλιογραφικές αναφορές 


Κατηγορία:Βέλγοι ευγενείς